Castelán paraguaio

O castelán paraguaio é o conxunto de dialectos da lingua castelá falada en Paraguai. Ademais, o castelán paraguaio ten influencia nas provincias arxentinas de Misiones, Corrientes e Formosa, e en menor medida no Chaco. O castelán paraguaio posúe características marcadas do castelán falado anteriormente no norte de España, xa que a maioría dos colonos eran de Castela a Vella e o País Vasco; ademais de presentar fortes influencias guaraníticas no léxico, fonoloxía e morfoloxía, sendo un país coa maioría da poboación bilingüe.

A lingua guaraní é cooficial xunto co castelán en Paraguai,Simon Romero, "An Indigenous Language With Unique Staying Power", The New York Times, 12 de marzo de 2012 e a maioría dos paraguaios falan as dúas linguas.William R. Long, "Native Guarani Vies with Spanish Paraguay's 2 Languages Source of Pride, Concern", Los Angeles Times, 13 de abril de 1988 O guaraní é a lingua dos fogares de máis da metade da poboación do país, coas meirandes proporcións nas áreas rurais, mentres que os que falan máis castelán son das áreas urbanas.J. K. Choi, 2005, "Bilingualism in Paraguay: Forty Years After Rubin's Study". Journal of Multilingual and Multicultural Development, 26(3), 233-248, as cited by Sarah Gevene Hopton Tyler, 2010, "Intergenerational Linguistic Changes to the Spanish Dialect of Three Participant Groups from Greater Asunción (Paraguay)", M.A. thesis, University of North Carolina at Greensboro, p. 3. Ademais da forte influencia do guaraní, o castelán paraguaio tamén está influenciado polo castelán riopratense debido á proximidade xeográfica, histórica e cultural, así como polo trazo común do voseo. O castelán paraguaio salienta pola falta de "yeismo", o cal quere dicir que os fonemas /ʎ/ (escrito <ll>) e /ʝ/ (escrito <y>) son distiguidos.

 Notas 

Categoría:Linguas de Paraguai
Categoría:Dialectos da lingua castelá de América